Folketing
2004-12-16

Jeg vil godt lige bede hr. Bjarne Laustsen bekræfte forholdene om de her fleksydelsesændringer. Før forligskredsen skulle indkaldes til møde, hvor hr. Bjarne Laustsen fremlagde, at der var nogle punkter, der skulle ændres, talte vi sammen. Jeg talte med hr. Bjarne Laustsen og sagde, at vi ikke var med i forligskredsen, så vi kunne nok ikke få lov at komme med, men at vi bakker op om det, som hr. Bjarne Laustsen fik frem og fik aftalt på mødet. Bagefter fik jeg en bekræftelse af, at nej, Dansk Folkeparti er ikke med i forligskredsen, derfor kunne jeg ikke komme med til det møde. Er det ikke sådan, det forholder sig? (Kort bemærkning).